ועדת הכלכלה, כנסת 20, פרוטוקול מספר 782, 2018-06-13 10:30

איתן כבל: אנחנו עוברים לדיון בצו ההתייעלות הכלכלית (תיקוני חקיקה ליישום התכנית הכלכלית לשנים 2009 ו-2010) (הארכת תוקף סעיפים בחוק האפוטרופוס הכללי, ובחוק הסדרי משפט ומינהל) (הוראת שעה), התשע"ח-2018.

איתן כבל: "בתוקף סמכותי לפי סעיף 127(ב) לחוק ההתייעלות הכלכלית (תיקוני חקיקה ליישום התכנית הכלכלית לשנים 2009 ו-2010), התשס"ט-2009, ובאישור ועדת הכלכלה של הכנסת, אני מצווה לאמור: על החתום: איילת שקד, שרת המשפטים.

איתן כבל: הסבר, בבקשה.

סיגל יעקבי: עד לחוק ההתייעלות הכלכלית קבע חוק האפוטרופוס הכללי שבחלוף 15 שנות ניהול, רשאי האפוטרופוס הכללי לפנות לבית המשפט בבקשה להעביר את הנכס לקניין המדינה, ובית המשפט יורה לעשות כן אם הוא התרשם שאין באמת הצדקה בהמשך ניהול הנכס.

סיגל יעקבי: בדרך כלל עשו את זה באמת לגבי נכסים שהיו שכוחי אל או שהיה קשה לנהל אותם או שהיו לגביהם מגבלות אחרות, ולא היתה עבודה סיסטמתית להעברת נכסים לקניין המדינה.

סיגל יעקבי: אני חייבת להגיד שכשבשעתו עלתה הצעתה חוק הזו שקבעה איזושהי חובה של האפוטרופוס הכללי להעביר נכסים לקניין המדינה, כמובן אחרי פעולות איתור, מבחינתנו זה היה כמעט חילול הקודש כי התפיסה שלנו שאנחנו מנהלים רכוש של אנשים פרטיים, מה פתאום המדינה באה ורוצה לשים יד על הרכוש הזה?

סיגל יעקבי: באמת התנגדנו.

סיגל יעקבי: זה עבר למורת רוחנו.

סיגל יעקבי: בחלוף עשר שנים אנחנו יכולים להגיד שהתיקון הזה היה מבורך.

סיגל יעקבי: הוא היה מבורך מהסיבה שאותן פעולות איתור שהחוק הטיל עלינו לבצע הביאו לכך שהיום, בנכסי מקרקעין לפחות, מצליחים לאתר 75% מהבעלים.

סיגל יעקבי: אם לא היו הוראות החוק האלה והניהול היה נמשך בלי זה, הנכסים האלה היו ממשיכים להיות מנוהלים על ידי האפוטרופוס הכללי, למרות שכמו שציינתי קודם, וזה אמת לאמיתה, ה-DNA שלנו הוא למצוא את הבעלים.

סיגל יעקבי: אבל יש פער עצום בין כשאתה יוזם פעולות לאיתור – אפרופו, תחילת הדיון – לבין זה שאתה יושב ומחכה שהבעלים יגיעו.

סיגל יעקבי: מראש זה נקבע כהוראת שעה.

סיגל יעקבי: אני חייבת להגיד שאנחנו לא היינו ערים לזה.

סיגל יעקבי: זה עלה על ידי המבקר במהלך הביקורת.

סיגל יעקבי: גם אם הוראת השעה פקעה, יש לנו מכוח הסעיף הקודם סמכות להעביר נכסים לקניין המדינה.

סיגל יעקבי: אבל אנחנו לא מיהרנו לעשות את זה כי הוראות התיקון קבעו הסדרים טובים יותר לטובת הבעלים כי נכס שעובר לקניין המדינה, לעולם נשמרת לבעלים הזכות לבוא ולתבוע אותו או את שוויו מהמדינה, וכאן נקבעו הסדרים שקובעים באיזה שיערוך הוא יקבל אותם והם עדיפים על פני ההסדר הקודם.

סיגל יעקבי: לכן, חשוב לנו להאריך את ההסדר חדש-ישן.

איתן כבל: אוקיי.

עבד אל חכים חאג' יחיא: כבוד היושב-ראש, אנחנו הרבה פעמים מקבלים הארכות והארכות, ואנחנו חוזרים כל הזמן רטרואקטיבית כל שנה כי התחילה מתחילה מלפני שנה בערך – 15 ליולי 2017.

עבד אל חכים חאג' יחיא: כל ההתנהלות הזו שכל הזמן עובדים כאילו שהחוק לא קיים.

סיגל יעקבי: לא, אדוני.

סיגל יעקבי: אני אסביר.

עבד אל חכים חאג' יחיא: אז למה רטרואקטיבית?

סיגל יעקבי: אסביר את זה בהתנצלות.

סיגל יעקבי: הפרסום בחוק שנכנס לנבו, למשל, לפרסום באתרי החוק, לא קבע בגוף החוק שמדובר בהוראת השעה ואנחנו באמת הסתמכנו על זה שכאילו זה חוק קבוע.

עבד אל חכים חאג' יחיא: כאילו זה חוק קבוע ולא הוראת שעה.

סיגל יעקבי: אמת לאמיתה, אני חייבת להודות בטעות הזו.

סיגל יעקבי: זה מופיע בפסקה למטה - - -

איתן כבל: ההערה במקומה.

עבד אל חכים חאג' יחיא: זה לא החוק היחידי ולא התקנות היחידות, זה נוהל של הממשלה.

סיגל יעקבי: אם לא היה מבקר המדינה עושה את הביקורת הזו ומסב את תשומת ליבנו לעניין הזה, בהגינותו בתוך תקופת הביקורת, עוד לפני פרסום הדוח - - -

איתן כבל: לא היינו שמים לב לזה.

איתן כבל: משרד המשפטים, יש בעייתיות עם הרטרואקטיבי?

אסתי ורהפטיג: כמובן שכל הצעת חוק שאנחנו עושים רטרואקטיבית זה צריך לעבור משנה חוקתי.

אסתי ורהפטיג: זה כן משהו שבדקנו אותו.

אסתי ורהפטיג: מול האפוטרופוס גם בדקנו, והם גם יכולים להגיד את זה, בעצמם שלא נעשו שום פעולות מכוח התיקון הזה בתקופת הביניים.

אסתי ורהפטיג: במובן הזה זה לא רטרואקטיביות שמכשירה פעולות שנעשו בחוסר סמכות.

עבד אל חכים חאג' יחיא: הנושא הוא לא התנגדות, אלא אני רואה את זה כעיקרון.

עבד אל חכים חאג' יחיא: זה התנהלות של כל משרדי הממשלה כמעט.

עבד אל חכים חאג' יחיא: אני רואה את זה גם בוועדה הזו וגם בוועדות אחרות - הכול רטרואקטיבי.

אסתי ורהפטיג: במובן הזה אין פה קושי מהותי של איזה משהו שאנחנו מנסים להכשיר בדיעבד.

אסתי ורהפטיג: היה לנו חשוב לנו הרטרואקטיביות ולא לעשות את זה רק מעכשיו כי הסמכות בחוק של השרה להאריך את הצו זה להאריך את הוראות החוק ולא שיבטלו ואז לה - - - אותם.

עבד אל חכים חאג' יחיא: אני מבין שזה לא התנחלות, ולכן אין בעיה לאשר ולהסדיר רטרואקטיבי.

איתן כבל: גברתי, בבקשה.

נעמה דניאל: הערה קצרה - לפי התיקון, חוק ההתייעלות הכלכלית, יש לעשות את פעולות האיתור במשך שנה וחצי.

נעמה דניאל: אני רק מבקשת לוודא שזה באמת יישמר.

נעמה דניאל: כלומר, יהיה שנה וחצי.

סיגל יעקבי: ודאי.

סיגל יעקבי: את פעולות האיתור אנחנו כן ביצענו.

סיגל יעקבי: עצרנו את פעילות העברת הנכס לקניין המדינה, ועצרנו את הפעילות הזו כדי לשמור על הזכות של הנעדרים לקבל את הנכס אם הם יבואו לפי ההסדרים המטיבים שבחוק.

איתן כבל: אוקיי, תודה.

איתן כבל: מי בעד אישור הצו?

איתן כבל: ירים את ידו.

איתן כבל: בעד – פה אחד צו ההתייעלות הכלכלית (תיקוני חקיקה ליישום התכנית הכלכלית לשנים 2009 ו-2010) (הארכת תוקף סעיפים בחוק האפוטרופוס הכללי, ובחוק הסדרי משפט ומינהל) (הוראת שעה), התשע"ח-2018, נתקבל.

איתן כבל: הצו אושר.

איתן כבל: תודה לך, גברתי.

איתן כבל: תודה לכם.

איתן כבל: תעשו עבודה טובה.

איתן כבל: הישיבה נעולה.